The Edge of Glory

"The Edge of Glory" (בעברית: "קצה התהילה") הוא הסינגל השלישי של זמרת הפופ האמריקנית ליידי גאגא, מתוך אלבום האולפן השלישי שלה, Born This Way. השיר יצא לאור ב-9 במאי 2011 ונכתב והופק על ידי גאגא ופרננדו גאריבי. זה הוא שיר פופ ורוק אלקטרוני והוא מדבר על הרגעים האחרונים של חיי בני אדם על כדור הארץ. לדברי גאגא, ההשראה לשיר באה ממות סבה ב-2010. "The Edge of Glory" זכה לביקורות משבחות ממבקרי המוזיקה שציינו שהוא מדגיש את האלבום. ברחבי העולם השיר היה להצלחה מסחרית רבה והגיע לחמשת המובילים באוסטרליה, אירלנד, אירופה, הולנד, נורווגיה, ניו זילנד, ועוד, ונכנס למקום הראשון באוסטריה, איטליה, גרמניה, ישראל, קוריאה הדרומית, סלובקיה, ומצעד שירי הדאנס של בילבורד. במצעד הבילבורד הוט 100 הגיע בשיאו למיקום השלישי ובכך הפך לשיר ה-10 של גאגא בעשרת המובילים במדינה. ברחבי העולם מכר מעל ל-6 מיליון עותקים ובארצות הברית הגיע לתואר פלטינה משולשת. הקליפ לשיר צולם בסוף חודש מאי, בהדרכתם של צוות ההפקה היצירתי של גאגא, Haus of Gaga. הקליפ הוא פשוט בניגוד לעבודתה של גאגא ובו, היא נראית הולכת ברחוב בערפל סגול ושרה את השיר על מדרגות בניין. בקליפ איננה כוריאוגרפיה ורקדני גיבוי, כמו כן גאגא הייתה לבושה בו רק בתלבושת אחת שעוצבה על ידי ורסאצ'ה. המבקרים שיבחו את הפשטות של הווידאו, תוך כדי השוואה בין יצירתו של מייקל ג'קסון, ג'נט ג'קסון, ומדונה. גאגא הופיעה עם השיר בטקס פרסי "iHeartRadio Much Music", בתוכנית סאטרדיי נייט לייב, בפסטיבל "Coachella", ובכל סבבי ההופעות שלה - בסבב ההופעות האחרון שלה, Joanne World Tour, גאגא שרה את השיר בגרסת פסנתר איטית. ב-29 בספטמבר 2010, פרסמה גאגא בטוויטר מספר שורות מהשיר. שם השיר ניתן על ידי סטפאן ג. היל בטוויטר. ב-22 במרץ 2011, פורסם ריאיון עם גאגא בגוגל, שהועלה ליוטיוב. גאגא חשפה במהלך הראיון כי השיר מספר "על הרגע האחרון בכדור הארץ, רגע האמת, הרגע לפני שעוזבים את הארץ". באותו הראיון אמרה כי כתבה את השיר לאחר מות סבה. ב-2 במאי פרסמה את עטיפת האלבום Born This Way בטוויטר, יחד עם רשימת הרצועות של האלבום, ובה השיר הוא הרצועה האחרונה. ב-5 במאי שלחה חברת התקליטים אינטרסקופ רקורדס אימיילים למספר רב של תחנות רדיו והודיעה שהסינגל ייצא ב-9 במאי כסינגל השיווקי הראשון מן האלבום Born This Way. בראיון סיפרה גאגא על משמעות השיר, "השיר מספר על הרגע בו סבי נפטר, אני מאמינה שהוא רואה את סבתי ואני מבינה שהוא היה מנצח, הוא הגיע לקצה של האושר שמייצג סוף של רגע נהדר". ב-8 במאי הודיעה גאגא בחשבונה בטוויטר כי הסינגל יצא לחנות iTunes ביום שלמחרת, ה-9 במאי ובנוסף פרסמה את עטיפת הסינגל באותו היום. השיר הושמע לראשונה ב-9 במאי ברדיו KISS FM. לאחר הצלחתו הגדולה של השיר בחנות ה-iTunes, ולאחר שקיבל מחמאות רבות, החליטה גאגא להוציא אותו כסינגל השלישי מהאלבום. לאחר מכן הוחלט להוציא את השיר "Hair", כסינגל השיווקי הראשון מהאלבום, ב-16 במאי. השיר, הוא שיר דאנס-פופ. באתר Same Same, נטען שהשיר הוא "בלדת רוק, שמביאה גם קטעי דאנס למועדונים." השיר כולל קטע סולו של סקסופון, שמבוצע על ידי קלרנס קלמונס, מלהקת E Street Band. בביקורת לשיר שפורסמה באתר Digital Spy נאמר כי השיר מכיל "קטעי גיטרת אוויר בסדרי גודל של אצטדיון וקטעי סינתיסייזר מקפיצים." בטקס פרסי BMI של שנת 2011, סיפרה לוריאן גיבסון שגאגא מוכנה לצלם את קליפ הווידאו לשיר ובתאריך ה-16 ביוני 2011 שודר הקליפ בתוכנית "So You Think You Can Dance" ולאחר זמן קצר הועלה הקליפ ברשת יוטיוב. תחילה הודיעה הכוריאוגרפית של גאגא, לוריאן גיבסון כי במאי הקליפ הוא ג'וזף קהאן אשר עבד עם גאגא בעבר. אך קהאן הודיע בטוויטר כי הוא לא ביים את הקליפ אלא גאגא, ולאחר בירורים נודע כי קהאן אכן היה אמור לביים את הקליפ אך בעקבות וויכוחים עם גאגא, הפסיק לביים את הקליפ והיא המשיכה מהמקום שהופסקו הצילומים. הקליפ קיבל כ-121 מיליון צפיות באתר ה-Vevo הרשמי של גאגא. בארצות הברית, "The Edge of Glory" הופיע לראשונה במספר 31 במצעד שירי הפופ של בילבורד, ב-28 במאי 2011. בנוסף הגיע ביציאתו למיקום השני במצעד השירים הדיגיטליים החמים עם מכירת 266,000 עותקים. במצעד הבילבורד הוט 100 נכנס למקום השלישי ובמצעד הרדיו למקום ה-54. בכך גאגא הפכה לאמן השני ביחד עם מריה קארי שהצליח להכניס את עשרת הסינגלים הראשונים שלו לעשרת המובילים במצעד ההוט 100. בשבועו השני, "The Edge Of Glory" עלה למספר ה-18 במצעד הפופ והיה לשיר עם העלייה הגבוה ביותר של השבוע. עם זאת, במכירותיו הדיגיטליות הוא ירד בכ-64% וקיבל 98,000 עותקים, ולכן ירד למקום ה-19 במצעד ההוט 100. אך במצעד שירי הרדיו עלה למיקום ה-37. בשבועו השלישי "The Edge Of Glory" הפך בפעם השנייה לשיר עם העלייה הגדולה ביותר במצעד הפופ כאשר הגיע למיקום ה-14 ולמיקום ה-33 במצעד שירי המבוגרים של בילבורד. לאחר מכן הפך לשיר עם המכירות הדיגיטליות הגבוהות ביותר עם כ-165,000 עותקים ועלייה נוספת בהשמעות ברדיו, בכך נכנס שוב לעשרת המובילים במצעד ההוט 100 במספר השמיני. בסופו של דבר במצעד שירי הרדיו נקודת השיא של השיר הפכה למקום הרביעי, המקום השלישי במצעד הפופ, מקום שביעי במצעד המבוגרים, מקום שני במצעד שירי הפופ למבוגרים, והמקום הראשון במצעד שירי הדאנס. "The Edge of Glory" מכר כ-2,325,000 עותקים דיגיטליים בשנת 2011 והפך לשיר ה-29 הנמכר ביותר של השנה בארצות הברית, נכון לאפריל 2016 מכירותיו עומדות על יותר מ-3,000,000 מיליון הורדות דיגיטליות במדינה בהקשבה ל-"Nielsen SoundScan". "The Edge of Glory" הופיע לראשונה במיקום השלישי במצעד קנדה הוט 100 ונכנס למצעד השירים הדיגיטליים במספר השני עם כ-26,000 עותקים. במצעד שירי הדיו נכנס למיקום ה-42. לאחר 4 שבועות במצעד ההוט 100 הגיע בשיאו למיקום השלישי, ולעשרת המובילים במצעד הרדיו. בהממלכה המאוחדת, "The Edge of Glory" הופיע לראשונה במספר השישי במצעד הסינגלים הבריטי. לאחר ששהה מספר שבועות עלה לעשירייה הפותחת ב-26 ביוני 2011. מכירותיו הדיגיטליות גדלו בכ-89.1% והשמעותיו ברדיו, בכך עלה למקום ה-11 במצעד שירי הרדיו. נכון לאוגוסט 2016, השיר מכר מעל 606,000 עותקים במדינה והוכתר כתואר פלטינה על ידי "איגוד תעשיית ההקלטות של בריטניה". באוסטרליה, נכנס לראשונה במקום ה-11 במצעד הרשמי ובמיקום השלישי בניו זילנד. לאחר כ-11 שבועות השיר קיבל הסמכת תואר פלטינה כפולה באוסטרליה עבור כ-140,00 עותקים ותואר זהב בניו זילנד עבור 15,000 על ידי איגודי ההקלטות הרשמים במדינות. באירלנד, "The Edge Of Glory" הופיע לראשונה בעשרת הגדולים במצעד הסינגלים האירי ב-13 במאי 2011 והגיע בשיאו למספר הרביעי. בצרפת, השיר נכנס ביציאתו בדירוג השביעי במצעד הסינגלים הצרפתי. בגרמניה דורג לראשונה במספר ה-28 במצעד הרשמי ועלה בשיאו למיקום ה-3. בדרום קוריאה השיר מכר מעל ל-44,176 הורדות דיגיטליות ונכנס למקום השני במצעד השירים הבין לאומי ובשבועו השני עלה למקום הראשון עם כ-48,937 עותקים נוספים. עד היום מכר מעל ל-392,500 עותקים במדינה. ביפן, איטליה, ושוודיה הגיע לתואר פלטינה. במגזין הרולינג סטון, פורסמה ביקורת מוקדמת לשישה שירים מהאלבום Born This Way, ביניהם השיר הזה. בביקורת נכתב "בלדה עוצמתית עם צלילי קלאב חזקים, שכוללת קטע סולו על סקסופון של קלארנס קלמונס מ-E Street Band. אך בדרך כלשהי, הכל נשמע טבעי לגמרי כשאתה באמת שומע את זה." לאחר יציאתו, השיר קיבל ביקורות חיוביות ממעריצים וממבקרים, על פי Contact Music. בביקורת שנערכה לשיר באתר NME, נאמר בנקודות הטובות של השיר, כי בשיר, "גאגא, היא פשוט אדם רגיל", אמר ש"גאגא שרה בקולה הרגיל", "היא לא אומרת את המילה "Gaga" בשיר בכלל, או מנסה לחרוז אותה עם מילים אחרות", ושיבח את "סולו הסקסופון". בנקודות הרעות מהשיר, ציין הכותב נקודה אחת: "השיר לא יצא כסינגל הראשון מהאלבום."בביקורת לשיר שנכתבה ב-MTV, נכתב שהשיר הוא פחות אלקטרוני, ויותר פופ פשוט. בנוסף, ציין שמה שמייחד את השיר הזה מהשירים הנוכחיים, הוא סולו הסקסופון באמצע השיר. בביקורת שנערכה לשיר באתר Valture, שיבח הכותב את השיר בזכות הסקסופון שמשתתף בשיר. הוא כתב שהשיר טוב בהרבה משני קודמיו, ושהוא פחות אלקטרוני. השיר נכנס לאלבום הלהיטים הכללי של שנת 2011 הנקרא "NOW THAT'S WHAT I CALL MUSIC 17", מחברת התקליטים הליקון ו-MTV. זוהי הגרסה ה-17 של אלבום הלהיטים, כפי שמצוין בשם האלבום. מידע על היצירה "The Edge of Glory" באתר מיוזיק בריינז מידע על הסינגל "The Edge of Glory" באתר מיוזיק בריינז סרטון השיר "The Edge of Glory" באתר יוטיוב עמית קוטלר, ליידי גאגא חוזרת לאייטיז בקליפ חדש, באתר ynet, 17 ביוני 2011 פרסום השורות, בחשבון הטוויטר של ליידי גאגא, 26 בספטמבר 2010 Lady Gaga’s ‘Born This Way’ Album: New Details!, באתר Celebuzz, 25 בינואר 2011 Musicians@Google Presents: Google Goes Gaga, ראיון באתר יוטיוב BORN THIS WAY TRACKLISTING FOR THE ORIGINAL ALBUM 5.23.11, בחשבון הטוויטר של ליידי גאגא, 2 במאי 2011 New GaGa Track Dropping MONDAY!, באתר של פרץ הילטון, 6 במאי 2011 tomorrow 1pm PDT, פרסום תמונת הסינגל בחשבון הטוויטר של ליידי גאגא, 8 במאי 2011 Lady Gaga - Edge Of Glory Premiere, אתר Kiss FM, 5 במאי 2011 Holly Frith, Lady Gaga Makes 'The Edge Of Glory' Next Official Single, באתר Gig Wise, 11 במאי 2011 Jason Lipshutz, Lady Gaga's 'Edge of Glory' Single Premieres, 'Hair' Coming Next Week, מגזין הבילבורד, 9 במאי 2011 JesseMatheson, LISTEN: Gaga premieres The Edge Of Glory, באתר Same Same, 10 במאי 2011 Lady Gaga 'Edge Of Glory' Debuts (LISTEN)‎, באתר הפינגטון פוסט, 9 במאי 2011 Robert Copsey, First Listen: Lady GaGa's 'The Edge of Glory', באתר דיגיטל ספי, 9 במאי 2011 LadyGagaVEVO (2011-06-16), Lady Gaga - The Edge Of Glory, נבדק ב-2017-08-31 "Billboard - Music Charts, News, Photos & Video". Billboard. נבדק ב-2018-01-12. "Lonely Island Sets Sail at No. 3 on Billboard 200, Adele Still No. 1". Billboard. נבדק ב-2018-01-12. "Adele Stays Atop Hot 100, Lady Gaga Makes 'Glory'-ous Start". Billboard. נבדק ב-2018-01-12. Chart Highlights: Adult Contemporary, Country Songs & More, login.vnuemedia.com "Adele Remains Atop Hot 100, Lady Gaga Makes 'Hair'-Raising Bow". Billboard. נבדק ב-2018-01-12. "Billboard - Music Charts, News, Photos & Video". Billboard. נבדק ב-2018-01-12. "'Idols' Scotty McCreery & Lauren Alaina Top Hot 100 Debuts, Adele Still No. 1". Billboard. נבדק ב-2018-01-12. "Chart Watch Extra: The Year's Top 30 Hits" (באנגלית אמריקאית). נבדק ב-2018-01-12. "Ask Billboard: Lady Gaga's Sales & What's the Longest Streak for Americans Atop the Hot 100?". Billboard. נבדק ב-2018-01-12. WebCite query result, www.webcitation.org (באנגלית) WebCite query result, www.webcitation.org (באנגלית) Official Charts Company, www.officialcharts.com (באנגלית) Music Week - Music Week - Music business magazine - Lady GaGa back on top of UK album charts for third time, ‏2011-09-19 "Lady Gaga's Official Top 20 biggest songs in the UK revealed" (באנגלית). נבדק ב-2018-01-12. Steffen Hung, lescharts.com - Lady GaGa - The Edge Of Glory, www.lescharts.com :: 가온차트와 함께하세요 ::, ‏2012-12-19 MATTHEW PERPETUA, An Early Report on Six Songs From Lady Gaga's 'Born This Way', באתר הרולינג סטון, 18 בפברואר 2011 Lady Gaga - Lady Gaga In Tears After 'The Edge Of Glory' Release, באתר contact music, 10 במאי 2011 Priya Elan, Lady Gaga's 'Edge Of Glory' Is A Great Pop Moment - Track Review, באתר NME, 10 במאי 2011 Jocelyn Vena, Lady Gaga's 'Edge Of Glory' Premieres, באתר MTV, 9 במאי 2011 Lady Gaga’s ‘Edge of Glory’ Inaugurates the Summer of Sax, באתר Valture, ‏9 במאי 2011 Guetta, Jessie J, Adele among 2011 MTV Video Play Award winners | Music Week, web.archive.org, ‏2012-09-02 Carole King Named BMI Icon at 60th Annual BMI Pop Awards, BMI.com, ‏2012-05-16 (באנגלית) Most Performed Songs, web.archive.org, ‏2015-02-14 People's Choice Awards: Fan Favorites in Movies, Music & TV - PeoplesChoice.com, web.archive.org, ‏2016-03-03 מידע על The Edge of Glory, באתר המצעד האוסטרי, ארכיון מידע על The Edge of Glory, באתר המצעד האיטלקי, ארכיון מידע על The Edge of Glory, באתר המצעד הגרמני מידע על The Edge of Glory, באתר מצעד דנמרק מידע על The Edge of Glory, באתר המצעד הנורווגי מידע על The Edge of Glory, באתר המצעד של ניו זילנד מידע על The Edge of Glory, באתר המצעד הפיני מידע על The Edge of Glory, באתר המצעד הצרפתי, ארכיון מידע על The Edge of Glory, באתר המצעד השוודי http://www.aria.com.au/pages/httpwww.aria.com.auSINGLEaccreds2011.htm, www.aria.com.au Certificazioni - FIMI, www.fimi.it (באיטלקית) Gold & Platinum, RIAA (באנגלית) www.bpi.co.uk "Lady Gaga's Official Top 20 biggest songs in the UK revealed" (באנגלית). נבדק ב-2017-10-13. Certificeringer | IFPI, www.ifpi.dk 국내 대표 음악 차트 가온차트!, gaonchart.co.kr 국내 대표 음악 차트 가온차트!, gaonchart.co.kr 一般社団法人 日本レコード協会, www.riaj.or.jp nztop40.co.nz Wayback Machine, web.archive.org, ‏2015-09-24 Die Offizielle Schweizer Hitparade und Music Community, www.swisscharts.com https://twitter.com/chartsladygaga/status/1078003688126513155/photo/1, Twitter